**Národná rada Slovenskej republiky**

**VII. volebné obdobie**

**Návrh**

**Zákon**

**z ......... 2019,**

**ktorým sa dopĺňa zákon Národnej rady Slovenskej republiky č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 596/2003 Z. z. o štátnej správe v školstve a školskej samosprávev znení zákona Národnej rady Slovenskej republiky č. [365/2004 Z. z.](http://www.zakonypreludi.sk/zz/2004-365), zákona Národnej rady Slovenskej republiky č. [564/2004 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. [5/2005 Z. z.](http://www.zakonypreludi.sk/zz/2005-5), zákona Národnej rady Slovenskej republiky č. [475/2005 Z. z.](http://www.zakonypreludi.sk/zz/2005-475), zákona Národnej rady Slovenskej republiky č. [279/2006 Z. z.](http://www.zakonypreludi.sk/zz/2006-279), zákona Národnej rady Slovenskej republiky č. [689/2006 Z. z.](http://www.zakonypreludi.sk/zz/2006-689), zákona Národnej rady Slovenskej republiky č. [245/2008 Z. z.](http://www.zakonypreludi.sk/zz/2008-245), zákona Národnej rady Slovenskej republiky č. [462/2008 Z. z.](http://www.zakonypreludi.sk/zz/2008-462), zákona Národnej rady Slovenskej republiky č. [179/2009 Z. z.](http://www.zakonypreludi.sk/zz/2009-179), zákona Národnej rady Slovenskej republiky č. [179/2009 Z. z.](http://www.zakonypreludi.sk/zz/2009-179), zákona Národnej rady Slovenskej republiky č. [184/2009 Z. z.](http://www.zakonypreludi.sk/zz/2009-184), zákona Národnej rady Slovenskej republiky č. [214/2009 Z. z.](http://www.zakonypreludi.sk/zz/2009-214), zákona Národnej rady Slovenskej republiky č. [38/2011 Z. z.](http://www.zakonypreludi.sk/zz/2011-38), zákona Národnej rady Slovenskej republiky č. [325/2012 Z. z.](http://www.zakonypreludi.sk/zz/2012-325), zákona Národnej rady Slovenskej republiky č. [345/2012 Z. z.](http://www.zakonypreludi.sk/zz/2012-345), zákona Národnej rady Slovenskej republiky č. [312/2013 Z. z.](http://www.zakonypreludi.sk/zz/2013-312), zákona Národnej rady Slovenskej republiky č. [464/2013 Z. z.](http://www.zakonypreludi.sk/zz/2013-464), zákona Národnej rady Slovenskej republiky č. [464/2013 Z. z.](http://www.zakonypreludi.sk/zz/2013-464), zákona Národnej rady Slovenskej republiky č. [61/2015 Z. z.](http://www.zakonypreludi.sk/zz/2015-61), zákona Národnej rady Slovenskej republiky č. [61/2015 Z. z.](http://www.zakonypreludi.sk/zz/2015-61), zákona Národnej rady Slovenskej republiky č. [188/2015 Z. z.](http://www.zakonypreludi.sk/zz/2015-188), zákona Národnej rady Slovenskej republiky č. [422/2015 Z. z.](http://www.zakonypreludi.sk/zz/2015-422), zákona Národnej rady Slovenskej republiky č. [91/2016 Z. z](http://www.zakonypreludi.sk/zz/2016-91)., zákona Národnej rady Slovenskej republiky č. 177[/2017 Z. z.](http://www.zakonypreludi.sk/zz/2015-422), zákona Národnej rady Slovenskej republiky č. 182[/2017 Z. z](http://www.zakonypreludi.sk/zz/2016-91)., zákona Národnej rady Slovenskej republiky č. 182[/2017 Z. z](http://www.zakonypreludi.sk/zz/2016-91)., zákona Národnej rady Slovenskej republiky č. 54[/2018 Z. z](http://www.zakonypreludi.sk/zz/2016-91)., zákona Národnej rady Slovenskej republiky č. 177[/2018 Z. z](http://www.zakonypreludi.sk/zz/2016-91)., zákona Národnej rady Slovenskej republiky č. 209[/2018 Z. z](http://www.zakonypreludi.sk/zz/2016-91)., zákona Národnej rady Slovenskej republiky č. 365[/2018 Z. z](http://www.zakonypreludi.sk/zz/2016-91)., zákona Národnej rady Slovenskej republiky č. 365[/2018 Z. z](http://www.zakonypreludi.sk/zz/2016-91)., zákona Národnej rady Slovenskej republiky č. 138[/2019 Z. z](http://www.zakonypreludi.sk/zz/2016-91)., zákona Národnej rady Slovenskej republiky č. 209[/2019 Z. z](http://www.zakonypreludi.sk/zz/2016-91)., zákona Národnej rady Slovenskej republiky č. 209[/2019 Z. z](http://www.zakonypreludi.sk/zz/2016-91)., zákona Národnej rady Slovenskej republiky č. 221[/2019 Z. z](http://www.zakonypreludi.sk/zz/2016-91). sa dopĺňa takto:

1. V § 4 ods. 3 sa na konci prvej vety ruší slovné spojenie „ s riadnym hlasom“.

2. V § 24 ods. 5 c) sa ruší na konci ustanovenia čiarka, nahrádza sa bodkočiarkou a dopĺňa novou vetou, ktorá znie:

„ ak zriaďovateľ nekoná podľa § 3 ods. 17 tohto zákona, rada školy podá návrh na odvolanie riaditeľa školy na ministerstvo, ktoré rozhodne,“.

3. V § 24 ods. 5 sa vkladajú nové písm. e) až g), ktoré znejú:

„ e) vyjadruje sa k personálnym, materiálnym a sociálnym podmienkam zamestnancov školy alebo školského zariadenia,

f) vyjadruje sa k finančnému rozpočtu, podnikateľským aktivitám a využívaniu finančných prostriedkov školy a školského zariadenia a k materiálno-technickým podmienkam na činnosť školy a školského zariadenia,

g) vybavuje doručené alebo na zasadnutí osobne prednesené podnety a sťažnosti najviac do 60 dní, prípadne ich bezodkladne odovzdá na vyriešenie kompetentnému orgánu štátnej správy alebo samosprávy.“.

4. V § 24 ods. 15 sa čiarka sa ruší a nahrádza sa bodkou. Veta za čiarkou sa ruší. Dopĺňa sa novou vetou, ktorá znie:

„ Neverejným je možné vyhlásiť len tú časť zasadnutia orgánu školskej samosprávy, v ktorej prerokúvané informácie sú chránené osobitným zákonom.“

5. V § 25 ods. 4 sa ruší bodka a nahrádza sa čiarkou a dopĺňa sa novou vetou, ktorá znie:

„ avšak počet zástupcov zriaďovateľa nesmie byť vyšší ako celkový počet ostatných zástupcov.“.

6. V § 25 ods. 13 sa za poslednú vetu vkladá nová veta, ktorá znie:

„ Na uvoľnené pozastavené miesto bude ustanovená osoba, ktorá vo voľbách v danej skupine voličov obsadila nasledujúce miesto; ak taká osoba nie je, uskutočnia sa v danej skupine voličov dodatočné voľby zástupcu na pozastavené miesto.“.

7. V § 24 sa za ods. 16 vkladajú nové ods. 17 až ods. 21, ktoré znejú:

„(17) Riaditeľ školy a školského zariadenia je povinný poskytnúť súčinnosť rade školy pri výkone jej právomocí, predložiť požadované dokumenty a zdržať sa akýchkoľvek aktivít, ktoré by narúšali priebeh výkonu právomocí rady školy a jej členov.

(18) Rada školy zverejní na webovom sídle školy alebo inom verejne dostupnom mieste harmonogram svojich zasadnutí vždy do 30. septembra nového školského roku. Rada školy najneskôr desať dní pred zasadnutím zverejní na webovom sídle školy alebo inom verejne dostupnom mieste dátum, miesto, čas a program svojho zasadnutia.

(19) Sťažnosti na činnosť rady školy alebo na voľby do rady školy rieši v prvom stupni do 30 dní rada samotná. Následné sťažnosti vo veci samotnej rieši hlavný kontrolór obce, mesta alebo samosprávneho kraja podľa osobitného zákona.87)

(20) V prípade volebných sťažností, ak hlavný kontrolór zistí porušenie volebných pravidiel alebo sa preukážu nekalé praktiky pri voľbách, vyhlási voľby ako celok alebo jej časť za neplatné a zriaďovateľ je povinný vyhlásiť do 30 dní nové voľby do rady školy. Všetky úkony, ktoré vykonala rada školy po svojom zvolení budú považované rovnako za neplatné.

(21) Žiadnemu členovi rady školy počas výkonu mandátu a ani po skončení mandátu nesmie byť spôsobená ujma z titulu výkonu členstva v rade školy.“.

Poznámka pod čiarou „87) Zákon č. 9/2010 Z. z. o sťažnostiach.“

8. V § 25 sa v ods. 11 v prvej vete ruší bodka, nahrádza sa čiarkou a veta sa dopĺňa sa druhá časť vety, ktorá znie:

„rovnako ani osoba funkčne alebo inak personálne prepojená so zriaďovateľom, pokiaľ nie je jej delegovaným zástupcom. Predsedom rady školy nemôže byť osoba, ktorá vykonáva funkciu predsedu v inom samosprávnom orgáne školy.“

9. V § 25 sa v ods. 12 za písm. g) vkladá nové ustanovenie písm. h), ktoré znie:

„h) odvolaním zvoleného člena, ak sa nezúčastnil najmenej na troch po sebe idúcich zasadnutiach alebo mal viac ako tri absencie počas školského roka alebo ak preukázateľne nevykonáva svoj mandát riadne a zodpovedne,“.

Ostatné písmená sa náležite následne označia podľa abecedy.

10. Poznámka pod čiarou 67) sa ruší a nahrádza sa novou poznámkou 67) , ktorá znie:

„67) §27 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.“

**Čl. II**

Tento zákon nadobúda účinnosť 1. januára 2020.